De ubestikkelige

The Untouchables er en amerikansk spillefilm fra 1987 regissert av Brian De Palma og basert på fjernsynsserien The Untouchables som ble sendt fra 1959 til 1963. Filmen handler om bekjempelse av den organiserte kiminaliteten i mellomkrigsårenes USA. 

I hovedrollene er Kevin Costner som Eliot Ness, Sean Connery som politikonstabelen Jim Malone, Andy Garcia som George Stone og Robert de Niro som Al Capone. På 1920- og 1930-tallet herjer mafiaen i USA. Al Capone er mafia-lederen som skaper frykt og terror i Chicago. I en tid med stor korrupsjon og bestikkelser er det vanskelig å få gjort noe med all kriminaliteten. Men en mann ønsker å rydde opp, og han samler en gruppe pålitelige etterforskere som viser seg å være ubestikkelige. Sean Connery vant Oscar for beste birolle.

 Handling 
I 1930, i Forbudstiden i USA, leverer den beryktede Al Capone ulovlig brennevin, og kontrollerer nesten hele Chicago. Eliot Ness (spilt av Kevin Costner) er en agent fra Bureau of Prohibition som har fått i oppgave å stoppe Al Capones illegale aktiviteter, men hans første forsøk mislykkes på grunn av korrupte politimenn som varsler Al Capone. Deretter møter Ness den irsk-amerikansk etterforskeren James Malone (spilt av Sean Connery) som motsetter seg den voldsomme korrupsjonen i Chicago, og tilbyr seg derfor å hjelpe Ness. Han foreslår også at de burde finne en helt ny betjent som fremdeles er under utdannelse, men som ennå ikke har kommet under Capones innflytelse og fremdeles tror på de idealistiske aspektene ved politiets arbeid og rettshåndhevelse. De rekrutterer derfor den italiensk-amerikanske George Stone, på grunn av hans integritet og evner på skytebanen. Sammen med regnskapsfører Oscar Wallace fra Washington D.C. ransaker de et brennevinslager som tilhører Capone, og de begynner endelig å få positiv publisitet når pressen kaller dem "The Untouchables" fordi de ikke tar imot bestikkelser.

Men Capone dreper senere sjefen ved lageret, for å advare sine andre underordnede. Når han oppdager at Al Capone ikke har levert noen selvangivelse på fire år, foreslår Wallace at de burde etterforske ham for skatteunndragelse. En korrupt rådmann tilbyr Ness en bestikkelse i bytte mot å droppe etterforskningen, men Ness nekter å ta imot. Etter at Capones håndlanger Frank Nitti truer med å drepe Ness sin kone Catherine og datteren deres, flytter Ness dem umiddelbart til et tryggere hus. I et påfølgende raid ved den kanadiske grensen, avskjærer Ness og teamet hans en innkommende sending som inneholder brennevin. I prosessen dreper de også flere gangstere, og arresterer en bokholder ved navn George som arbeider for Capone. De klarer til slutt å overtale George til å vitne mot arbeidsgiveren hans. Tilbake i Chicago myrder Nitti, i forkledning som politimann, Wallace og George i en heis en på politistasjonen og legger igjen en hånende melding til Ness.

Malone innser at det var politi-sjef Mike Dorsett som hadde avslørt Wallace og George til Capone. Han tvinger Dorsett til å avsløre hvor Capones regnskapsfører, Walter Payne, gjemmer seg. Den kvelden bryter en av Capones håndlangere seg inn i leiligheten til Malone. Malone jager ham ut med en hagle, men Nitti overfaller ham. Kort tid senere kommer Ness og Stone, og de oppdager Malone dødelig såret. Men før han dør viser Malone dem hvilket tog Payne planlegger å ta ut av byen. En blodig skuddveksling oppstår ved tog-stasjonen. Selv om de er i undertall, klarer Ness og Stone å fange Payne i live.

Men samtidig som Payne vitner under Capones rettssak, observerer Ness at Capone virker merkelig rolig, og at Nitti har med seg en pistol under rettssalen. Ness innser at det var Nitti som drepte Malone. I panikk forsøker Nitti å flykte til taket på tinghuset, hvor Ness fanger ham. Etter at Nitti fornærmer Malone, skyver en rasende Ness ham ned fra taket til hans død. Ness får deretter en liste, oppdaget i Nittis frakk, som viser at jury-medlemmene rettssaken er alle på Capones lønningsliste. Bak lukkede dører overtaler Ness dommeren til å bytte ut Capones jury. Capone blir senere dømt for skatteunndragelse, og får 11 år i fengsel. Når Ness forlater politistasjonen, spør en reporter ham hva han ønsker å gjøre nå alkohol-forbudet snart kommer til å bli opphevet, svarer han: "Jeg tror jeg vil ta en drink"

 Rolleliste 
 Skuespiller  Rolle Kevin Costner  Eliot Ness  Sean Connery  Jim Malone Robert de Niro  Al Capone Andy Garcia  George Stone

 Referanser 

 Eksterne lenker 


Kategori:Filmer lagt til Chicago
Kategori:Kriminalfilmer fra USA
Kategori:Filmer fra 1987
Kategori:Mafiafilmer
Kategori:Historiske filmer
Kategori:Filmer regissert av Brian De Palma
Kategori:Filmer basert på TV-serier
Kategori:Engelskspråklige filmer